title: Komission täytäntöönpanodirektiivi (EU) 2020/432, annettu 23 päivänä maaliskuuta 2020, neuvoston direktiivin 2002/55/EY muuttamisesta vihannesten määritelmän sekä 2 artiklan 1 kohdan b alakohdassa olevan sukujen ja lajien luettelon osalta (ETA:n kannalta merkityksellinen teksti)

text:
                  24.3.2020

                  FI

                  Euroopan unionin virallinen lehti

                  L 88/3

         KOMISSION TÄYTÄNTÖÖNPANODIREKTIIVI (EU) 2020/432,
         annettu 23 päivänä maaliskuuta 2020,
         neuvoston direktiivin 2002/55/EY muuttamisesta vihannesten määritelmän sekä 2 artiklan 1 kohdan b alakohdassa olevan sukujen ja lajien luettelon osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon vihannesten siementen pitämisestä kaupan 13 päivänä kesäkuuta 2002 annetun neuvoston direktiivin 2002/55/EY (1) ja erityisesti sen 2 artiklan 2 kohdan,
         sekä katsoo seuraavaa:

                     (1)

                     Komission täytäntöönpanodirektiivissä (EU) 2019/990 (2), jolla muutetaan direktiivin 2002/55/EY 2 artiklan 1 kohdan b alakohtaa, poistettiin virheellisesti kyseisessä artiklassa olevaa taulukkoa edeltävä ”vihannesten” määritelmä. Näin ollen direktiivin 2002/55/EY 2 artiklan 1 kohdan b alakohtaan ei enää sisälly vihannesten määritelmää, joka on olennainen osa kyseistä direktiiviä.

                     (2)

                     Sen vuoksi direktiivi 2002/55/EY olisi oikaistava.

                     (3)

                     Oikeusvarmuuden vuoksi olisi tässä direktiivissä asetettavan päivän, johon mennessä direktiivi on saatettava osaksi kansallista lainsäädäntöä, oltava sama kuin täytäntöönpanodirektiivissä (EU) 2019/990 saattamiselle osaksi kansallista lainsäädäntöä asetettu päivä.

                     (4)

                     Tässä direktiivissä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN DIREKTIIVIN:

            1 artikla
            Direktiivin 2002/55/EY muuttaminen
            Muutetaan direktiivi 2002/55/EY tämän direktiivin liitteen mukaisesti.

            2 artikla
            Saattaminen osaksi kansallista lainsäädäntöä

               1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä kesäkuuta 2020. Niiden on viipymättä ilmoitettava tästä komissiolle.
               Jäsenvaltioiden on sovellettava näitä säännöksiä 1 päivästä heinäkuuta 2020.
               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.

               2.   Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.

            3 artikla
            Osoitus
            Tämä direktiivi on osoitettu kaikille jäsenvaltioille.

            Tehty Brysselissä 23 päivänä maaliskuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EYVL L 193, 20.7.2002, s. 33.

            (2)  Komission täytäntöönpanodirektiivi (EU) 2019/990, annettu 17 päivänä kesäkuuta 2019, neuvoston direktiivin 2002/55/EY 2 artiklan 1 kohdan b alakohdassa, neuvoston direktiivin 2008/72/EY liitteessä II ja komission direktiivin 93/61/ETY liitteessä olevan sukujen ja lajien luettelon muuttamisesta (EUVL L 160, 18.6.2019, s. 14).

            LIITE
            Korvataan direktiivin 2002/55/EY 2 artiklan 1 kohdan b alakohta seuraavasti:

                        ”b)

                        ’vihanneksilla’: maatalous- tai puutarhatuotannon seuraavia kasvilajeja lukuun ottamatta koristekäyttöä:

               Allium cepa L.

                        —

                        Cepa-ryhmä (Ruokasipuli)

                        —

                        Aggregatum-ryhmä (Salottisipuli)

               Allium fistulosum L. (Pillisipuli)

                        —

                        kaikki lajikkeet

               Allium porrum L. (Purjosipuli)

                        —

                        kaikki lajikkeet

               Allium sativum L. (Valkosipuli)

                        —

                        kaikki lajikkeet

               Allium schoenoprasum L. (Ruohosipuli)

                        —

                        kaikki lajikkeet

               Anthriscus cerefolium (L.) Hoffm. (Kirveli)

                        —

                        kaikki lajikkeet

               Apium graveolens L.

                        —

                        Lehtiselleri-ryhmä

                        —

                        Mukulaselleri-ryhmä

               Asparagus officinalis L. (Parsa)

                        —

                        kaikki lajikkeet

               Beta vulgaris L.

                        —

                        Punajuurikas-ryhmä (Punajuurikas, mukaan lukien Cheltenham-juurikas)

                        —

                        Lehtijuurikas-ryhmä (Lehtijuurikas tai lehtimangoldi)

               Brassica oleracea L.

                        —

                        Lehtikaali-ryhmä

                        —

                        Kukkakaali-ryhmä

                        —

                        Keräkaali-ryhmä (Punakaali ja valkokaali)

                        —

                        Ruusukaali-ryhmä

                        —

                        Kyssäkaali-ryhmä

                        —

                        Kurttukaali-ryhmä

                        —

                        Parsakaali-ryhmä (calabrese-tyyppi ja sprouting-tyyppi)

                        —

                        Palmukaali-ryhmä

                        —

                        Tronchuda-ryhmä (Portugalinkaali)

               Brassica rapa L.

                        —

                        Kiinankaali-ryhmä

                        —

                        Nauris-ryhmä

               Capsicum annuum L. (Paprika tai chilipaprika)

                        —

                        kaikki lajikkeet

               Cichorium endivia L. (Endiivi)

                        —

                        kaikki lajikkeet

               Cichorium intybus L.

                        —

                        Salaattisikuri-ryhmä

                        —

                        Lehtisikuri-ryhmä (Isolehtiskuri tai italiansikuri)

                        —

                        Teollisuussikuri-ryhmä (juurisikuri-ryhmä)

               Citrullus lanatus (Thunb.) Matsum. et Nakai (Vesimeloni)

                        —

                        kaikki lajikkeet

               Cucumis melo L. (Meloni)

                        —

                        kaikki lajikkeet

               Cucumis sativus L.

                        —

                        Kurkku-ryhmä

                        —

                        Avomaakurkku-ryhmä

               Cucurbita maxima Duchesne (Jättikurpitsa)

                        —

                        kaikki lajikkeet

               Cucurbita pepo L. (Kesäkurpitsa, mukaan lukien tuleentunut kurpitsa sekä tuleentunut ja tuleentumaton kiekkokurpitsa)

                        —

                        kaikki lajikkeet

               Cynara cardunculus L.

                        —

                        Latva-artisokka-ryhmä

                        —

                        Kardoni-ryhmä

               Daucus carota L. (Porkkana ja Rehuporkkana)

                        —

                        kaikki lajikkeet

               Foeniculum vulgare Mill. (Fenkoli)

                        —

                        Salaattifenkoli-ryhmä

               Lactuca sativa L. (Lehtisalaatti)

                        —

                        kaikki lajikkeet

               Solanum lycopersicum L. (Tomaatti)

                        —

                        kaikki lajikkeet

               Petroselinum crispum (Mill.) Nyman ex A. W. Hill

                        —

                        Lehtipersilja-ryhmä

                        —

                        Juuripersilja-ryhmä

               Phaseolus coccineus L. (Ruusupapu)

                        —

                        kaikki lajikkeet

               Phaseolus vulgaris L.

                        —

                        Tarhapapu-ryhmä

                        —

                        Salkopapu-ryhmä

               Pisum sativum L.

                        —

                        Silpoherne-ryhmä

                        —

                        Silpoydinherne-ryhmä

                        —

                        Sokeriherne-ryhmä

               Raphanus sativus L.

                        —

                        Retiisi-ryhmä

                        —

                        Retikka-ryhmä

               Rheum rhabarbarum L. (Raparperi)

                        —

                        kaikki lajikkeet

               Scorzonera hispanica L. (Kaurajuuri tai mustajuuri)

                        —

                        kaikki lajikkeet

               Solanum melongena L. (Munakoiso)

                        —

                        kaikki lajikkeet

               Spinacia oleracea L. (Pinaatti)

                        —

                        kaikki lajikkeet

               Valerianella locusta (L.) Laterr. (Vuonankaali)

                        —

                        kaikki lajikkeet

               Vicia faba L. (Härkäpapu)

                        —

                        kaikki lajikkeet

               Zea mays L.

                        —

                        Sokerimaissi-ryhmä

                        —

                        Paukkumaissi-ryhmä

                  Edellä lueteltujen lajien ja ryhmien kaikki risteymät.”


title: Komission delegoitu direktiivi (EU) 2021/647, annettu 15 päivänä tammikuuta 2021, Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen siltä osin kuin on kyse tiettyjen lyijyn ja kuudenarvoisen kromin yhdisteiden käyttöä siviilikäyttöön (ammattikäyttöön) tarkoitettujen räjähteiden sähköisissä ja elektronisissa räjäytysnalleissa koskevasta poikkeuksesta (ETA:n kannalta merkityksellinen teksti)

text:
                  20.4.2021

                  FI

                  Euroopan unionin virallinen lehti

                  L 133/54

         KOMISSION DELEGOITU DIREKTIIVI (EU) 2021/647,
         annettu 15 päivänä tammikuuta 2021,
         Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen siltä osin kuin on kyse tiettyjen lyijyn ja kuudenarvoisen kromin yhdisteiden käyttöä siviilikäyttöön (ammattikäyttöön) tarkoitettujen räjähteiden sähköisissä ja elektronisissa räjäytysnalleissa koskevasta poikkeuksesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
         sekä katsoo seuraavaa:

                     (1)

                     Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä mainitun direktiivin liitteessä II lueteltuja vaarallisia aineita. Kyseistä rajoitusta ei sovelleta tiettyihin käyttötarkoituksiin, jotka luetellaan kyseisen direktiivin liitteessä III.

                     (2)

                     Sähkö- ja elektroniikkalaitteiden eri luokat, joihin direktiiviä 2011/65/EU sovelletaan, luetellaan mainitun direktiivin liitteessä I.

                     (3)

                     Lyijy ja kuudenarvoinen kromi ovat rajoitusten kohteena olevia aineita, joka mainitaan direktiivin 2011/65/EU liitteessä II.

                     (4)

                     Komissio vastaanotti 19 päivänä tammikuuta 2018 direktiivin 2011/65/EU 5 artiklan 3 kohdan mukaisesti laaditun hakemuksen, joka koskee poikkeuksen sisällyttämistä direktiivin 2011/65/EU liitteeseen III siltä osin kuin on kyse lyijyn ja kuudenarvoisen kromin yhdisteiden käytöstä siviilikäyttöön (ammattikäyttöön) tarkoitettujen räjähteiden sähköisissä ja elektronisissa räjäytysnalleissa, jäljempänä ’pyydetty poikkeus’.

                     (5)

                     Pyydetyn poikkeuksen arviointiin sisältyi direktiivin 2011/65/EU 5 artiklan 7 kohdan mukainen sidosryhmien kuuleminen. Kuulemisten aikana saadut kommentit julkaistiin asiaa koskevalla verkkosivustolla.

                     (6)

                     Tiettyjä lyijyn ja kuudenarvoisen kromin yhdisteitä sisältyy sähköisten ja elektronisten räjäytysnallien olennaisiin osiin, kuten räjäytysnallin sytykepäihin, aloiteräjähteisiin ja pyroteknisiin hidaste-elementteihin. Sähköiset ja elektroniset räjäytysnallit ovat osa sähköisiä ja elektronisia nalleja, joita käytetään pääasiassa mineraalien louhintaan, rakennus- ja purkutoimintaan sekä yhdistettyjen pelastusjärjestelmien komponentteihin.

                     (7)

                     Tällä hetkellä lyijydiatsille, lyijystyfnaatille, lyijydipikramaatille, oranssille lyijymönjälle (lyijytetroksidille) ja lyijydioksidille sähköisissä ja elektronisissa räjäytysnalleissa sekä bariumkromaatille sähköisten ja elektronisten räjäytysnallien pyroteknisissä hidaste-elementeissä ei ole markkinoilla vaihtoehtoja, jotka täyttäisivät kaikki olennaiset vaatimukset sähköisten ja elektronisten räjäytysnallien turvallisen toiminnan varmistamiseksi.

                     (8)

                     Vaihtoehtojen puuttumisen vuoksi lyijydiatsin, lyijystyfnaatin, lyijydipikramaatin, oranssin lyijymönjän (lyijytetroksidin), lyijydioksidin ja bariumkromaatin korvaaminen tai poistaminen on tieteellisesti ja teknisesti mahdotonta tietyissä sähköisten ja elektronisten räjäytysnallien komponenteissa. Poikkeus on Euroopan parlamentin ja neuvoston asetuksen (EY) N:o 1907/2006 (2) mukainen eikä näin ollen vaikuta heikentävästi siinä säädettyyn ympäristön- ja terveydensuojeluun.

                     (9)

                     Näin ollen on aiheellista myöntää pyydetty poikkeus sisällyttämällä sen piiriin kuuluvat käyttötarkoitukset direktiivin 2011/65/EU liitteeseen III luokkaan 11 kuuluvien sähkö- ja elektroniikkalaitteiden osalta.

                     (10)

                     Pyydetty poikkeus olisi myönnettävä viideksi vuodeksi alkaen 20 päivästä huhtikuuta 2021 direktiivin 2011/65/EU 5 artiklan 2 kohdan ensimmäisen alakohdan mukaisesti. Ottaen huomioon tulokset, joita on saatu käynnissä olevista ponnisteluista luotettavan korvaavan aineen löytämiseksi, poikkeuksen voimassaololla ei todennäköisesti ole kielteisiä vaikutuksia innovointiin.

                     (11)

                     Sen vuoksi direktiiviä 2011/65/EU olisi muutettava,

               ON HYVÄKSYNYT TÄMÄN DIREKTIIVIN:

            1 artikla
            Muutetaan direktiivin 2011/65/EU liite III tämän direktiivin liitteen mukaisesti.

            2 artikla

               1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä lokakuuta 2021. Niiden on viipymättä toimitettava nämä säännökset kirjallisina komissiolle.
               Jäsenvaltioiden on sovellettava näitä säännöksiä 1 päivästä marraskuuta 2021.
               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

               2.   Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.

            3 artikla
            Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            4 artikla
            Tämä direktiivi on osoitettu kaikille jäsenvaltioille.

            Tehty Brysselissä 15 päivänä tammikuuta 2021.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 174, 1.7.2011, s. 88.

            (2)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

            LIITE
            Lisätään direktiivin 2011/65/EU liitteeseen III 45 kohta seuraavasti:

                           ”45

                           Lyijydiatsidi, lyijystyfnaatti, lyijydipikramaatti, oranssi lyijymönjä (lyijytetroksidi) ja lyijydioksidi siviilikäyttöön (ammattikäyttöön) tarkoitettujen räjähteiden sähköisissä ja elektronisissa räjäytysnalleissa sekä bariumkromaatti siviilikäyttöön (ammattikäyttöön) tarkoitettujen räjähteiden sähköisten ja elektronisten räjäytysnallien pitkän aikavälin pyroteknisissä hidaste-elementeissä

                           Koskee luokkaa 11 ja päättyy 20. huhtikuuta 2026.”


title: Komission delegoitu direktiivi (EU) 2021/884, annettu 8 päivänä maaliskuuta 2021, Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tieteen ja tekniikan kehitykseen elohopean käyttöä sähköisissä pyörintäliittimissä suonensisäisen ultraäänikuvauksen järjestelmissä koskevan poikkeuksen voimassaoloajan osalta (ETA:n kannalta merkityksellinen teksti)

text:
                  2.6.2021

                  FI

                  Euroopan unionin virallinen lehti

                  L 194/37

         KOMISSION DELEGOITU DIREKTIIVI (EU) 2021/884,
         annettu 8 päivänä maaliskuuta 2021,
         Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tieteen ja tekniikan kehitykseen elohopean käyttöä sähköisissä pyörintäliittimissä suonensisäisen ultraäänikuvauksen järjestelmissä koskevan poikkeuksen voimassaoloajan osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
         sekä katsoo seuraavaa:

                     (1)

                     Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä mainitun direktiivin liitteessä II lueteltuja vaarallisia aineita. Kyseistä rajoitusta ei sovelleta tiettyihin poikkeuksen piiriin kuuluviin käyttötarkoituksiin, jotka koskevat lääkinnällisiä laitteita ja tarkkailu- ja valvontalaitteita ja jotka luetellaan kyseisen direktiivin liitteessä IV.

                     (2)

                     Sähkö- ja elektroniikkalaitteiden eri luokat, joihin direktiiviä 2011/65/EU sovelletaan, luetellaan mainitun direktiivin liitteessä I.

                     (3)

                     Elohopea on rajoitusten kohteena oleva aine, joka mainitaan direktiivin 2011/65/EU liitteessä II.

                     (4)

                     Komissio myönsi delegoidulla direktiivillä (EU) 2015/574 (2) poikkeuksen, joka koskee elohopean käyttöä suonensisäisen ultraäänikuvauksen järjestelmissä, jäljempänä ’poikkeus’, sisällyttämällä asianomaisen käyttötarkoituksen direktiivin 2011/65/EU liitteeseen IV. Kyseisen direktiivin 5 artiklan 2 kohdan kolmannen alakohdan mukaisesti poikkeuksen voimassaolon oli määrä päättyä 30 päivänä kesäkuuta 2019.

                     (5)

                     Komissio vastaanotti poikkeuksen uusimista koskevan hakemuksen, jäljempänä ’uusimista koskeva hakemus’, 6 päivänä lokakuuta 2017 eli direktiivin 2011/65/EU 5 artiklan 5 kohdassa säädetyssä määräajassa. Tämän säännöksen mukaan poikkeus on voimassa siihen asti, kun on tehty päätös uusimista koskevasta hakemuksesta.

                     (6)

                     Uusimista koskevan hakemuksen arviointiin sisältyi direktiivin 2011/65/EU 5 artiklan 7 kohdan mukainen sidosryhmien kuuleminen. Kuulemisen yhteydessä saadut kommentit julkistettiin asiaa koskevalla verkkosivustolla.

                     (7)

                     Elohopeaa käytetään suonensisäisen ultraäänikuvauksen järjestelmien sähköisissä pyörintäliittimissä, jotka muodostavat sähkönjohtoreitin pyörivän anturin ja kiinteän elektroniikkalaitteen välillä. Elohopean käyttö mahdollistaa muun muassa korkeampitaajuisen toiminnan, jonka ansiosta saadaan korkeamman resoluution kuvaa, mikä hyödyttää potilaita.

                     (8)

                     Elohopean korvaaminen asianomaisissa käyttötarkoituksissa tai sen poistaminen niistä on nykyisin tieteellisesti ja teknisesti mahdoton toteuttaa vaihtoehtojen puuttumisen vuoksi. Poikkeus on Euroopan parlamentin ja neuvoston asetuksen (EY) N:o 1907/2006 (3) mukainen eikä näin ollen vaikuta heikentävästi siinä säädettyyn ympäristön- ja terveydensuojeluun.

                     (9)

                     Sen vuoksi on aiheellista hyväksyä poikkeuksen uusiminen.

                     (10)

                     Poikkeus olisi uusittava seitsemän vuoden enimmäisajaksi 30 päivään kesäkuuta 2026 asti direktiivin 2011/65/EU 4 artiklan 3 kohdan ja 5 artiklan 2 kohdan kolmannen alakohdan mukaisesti. Ottaen huomioon tulokset, joita on saatu käynnissä olevista ponnisteluista luotettavan korvaavan aineen löytämiseksi, poikkeuksen voimassaololla tuskin on kielteisiä vaikutuksia innovointiin.

                     (11)

                     Sen vuoksi direktiiviä 2011/65/EU olisi muutettava,

               ON HYVÄKSYNYT TÄMÄN DIREKTIIVIN:

            1 artikla
            Muutetaan direktiivin 2011/65/EU liite IV tämän direktiivin liitteen mukaisesti.

            2 artikla

               1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä kesäkuuta 2022. Niiden on viipymättä toimitettava nämä säännökset kirjallisina komissiolle.
               Jäsenvaltioiden on sovellettava näitä säännöksiä 1 päivästä heinäkuuta 2022.
               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.

               2.   Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.

            3 artikla
            Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            4 artikla
            Tämä direktiivi on osoitettu kaikille jäsenvaltioille.

            Tehty Brysselissä 8 päivänä maaliskuuta 2021.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 174, 1.7.2011, s. 88.

            (2)  Komission delegoitu direktiivi (EU) 2015/574, annettu 30 päivänä tammikuuta 2015, Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee elohopeaa suonensisäisen ultraäänikuvauksen järjestelmissä (EUVL L 94, 10.4.2015, s. 6).

            (3)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

            LIITE
            Korvataan direktiivin 2011/65/EU liitteessä IV olevan 42 kohdan toinen kohta seuraavasti:

               ”Päättyy 30. kesäkuuta 2026.”


title: Komission delegoitu direktiivi (EU) 2020/360, annettu 17 päivänä joulukuuta 2019, Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tieteen ja tekniikan kehitykseen sen poikkeuksen osalta, joka koskee lyijyä tietyissä johtavuuden mittauksiin käytettävissä platinoiduissa platinaelektrodeissa (ETA:n kannalta merkityksellinen teksti)

text:
                  5.3.2020

                  FI

                  Euroopan unionin virallinen lehti

                  L 67/109

         KOMISSION DELEGOITU DIREKTIIVI (EU) 2020/360,
         annettu 17 päivänä joulukuuta 2019,
         Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tieteen ja tekniikan kehitykseen sen poikkeuksen osalta, joka koskee lyijyä tietyissä johtavuuden mittauksiin käytettävissä platinoiduissa platinaelektrodeissa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
         sekä katsoo seuraavaa:

                     (1)

                     Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä mainitun direktiivin liitteessä II lueteltuja vaarallisia aineita. Kyseistä rajoitusta ei sovelleta tiettyihin poikkeuksen piiriin kuuluviin käyttötarkoituksiin, jotka koskevat lääkinnällisiä laitteita ja tarkkailu- ja valvontalaitteita ja jotka luetellaan kyseisen direktiivin liitteessä IV.

                     (2)

                     Sähkö- ja elektroniikkalaitteiden eri luokat, joihin direktiiviä 2011/65/EU sovelletaan, luetellaan mainitun direktiivin liitteessä I.

                     (3)

                     Lyijy on rajoitusten kohteena oleva aine, joka mainitaan direktiivin 2011/65/EU liitteessä II.

                     (4)

                     Komissio myönsi delegoidulla direktiivillä 2014/73/EU (2) poikkeuksen, joka koskee lyijyn käyttöä platinoiduissa platinaelektrodeissa, joita käytetään johtavuuden mittauksiin, kun tietyt edellytykset täyttyvät, jäljempänä ’poikkeus’, sisällyttämällä asianomaiset käyttötarkoitukset direktiivin 2011/65/EU liitteeseen IV. Kyseisen direktiivin 5 artiklan 2 kohdan kolmannen alakohdan mukaisesti poikkeuksen voimassaolon oli määrä päättyä 31 päivänä joulukuuta 2018.

                     (5)

                     Komissio vastaanotti poikkeuksen uusimista koskevan hakemuksen, jäljempänä ’uusimista koskeva hakemus’, 30 päivänä kesäkuuta 2017 eli direktiivin 2011/65/EU 5 artiklan 5 kohdassa säädetyssä määräajassa. Tämän säännöksen mukaan poikkeus on voimassa siihen asti, kun on tehty päätös uusimista koskevasta hakemuksesta.

                     (6)

                     Uusimista koskevan hakemuksen arviointiin sisältyi direktiivin 2011/65/EU 5 artiklan 7 kohdan mukainen sidosryhmien kuuleminen.

                     (7)

                     Lyijyä sisältäviä platinoituja platinaelektrodeja käytetään erikoismittauslaitteissa, jotka edellyttävät tiettyjä mittausominaisuuksia, kuten laajaa mittausaluetta, suurta tarkkuutta tai korkeaa luotettavuustasoa suurten happo- ja emäspitoisuuksien ollessa kyseessä.

                     (8)

                     Lyijyn korvaaminen asianomaisissa käyttötarkoituksissa tai sen poistaminen niistä on nykyisin tieteellisesti ja teknisesti mahdoton toteuttaa tiettyjen mittauslaitteiden osalta luotettavien vaihtoehtojen puuttumisen vuoksi. Poikkeuksen uusiminen on Euroopan parlamentin ja neuvoston asetuksen (EY) N:o 1907/2006 (3) mukainen eikä näin ollen vaikuta heikentävästi siinä säädettyyn ympäristön- ja terveydensuojeluun.

                     (9)

                     Sen vuoksi on aiheellista hyväksyä poikkeuksen uusiminen.

                     (10)

                     Poikkeus olisi uusittava seitsemän vuoden enimmäisajaksi 31 päivään joulukuuta 2025 saakka direktiivin 2011/65/EU 4 artiklan 3 kohdan ja 5 artiklan 2 kohdan kolmannen alakohdan mukaisesti. Ottaen huomioon tulokset, joita on saatu käynnissä olevista ponnisteluista luotettavan korvaavan aineen löytämiseksi, poikkeuksen voimassaololla tuskin on kielteisiä vaikutuksia innovointiin.

                     (11)

                     Sen vuoksi direktiiviä 2011/65/EU olisi muutettava,

               ON HYVÄKSYNYT TÄMÄN DIREKTIIVIN:

            1 artikla
            Muutetaan direktiivin 2011/65/EU liite IV tämän direktiivin liitteen mukaisesti.

            2 artikla

               1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä maaliskuuta 2021. Niiden on viipymättä toimitettava nämä säännökset kirjallisina komissiolle.
               Jäsenvaltioiden on sovellettava näitä säännöksiä 1 päivästä huhtikuuta 2021.
               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

               2.   Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.

            3 artikla
            Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            4 artikla
            Tämä direktiivi on osoitettu kaikille jäsenvaltioille.

            Tehty Brysselissä 17 päivänä joulukuuta 2019.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 174, 1.7.2011, s. 88.

            (2)  Komission delegoitu direktiivi 2014/73/EU, annettu 13 päivänä maaliskuuta 2014, Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee lyijyä johtavuuden mittauksiin käytettävissä platinoiduissa platinaelektrodeissa (EUVL L 148, 20.5.2014, s. 80).

            (3)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH) ja Euroopan kemikaaliviraston perustamisesta (EUVL L 396, 30.12.2006, s. 1).

            LIITE
            Korvataan direktiivin 2011/65/EU liitteessä IV oleva kohta 37 seuraavasti:

                           ”37.

                           Lyijy platinoiduissa platinaelektrodeissa, joita käytetään johtavuuden mittauksiin, kun vähintään yksi seuraavista edellytyksistä täyttyy:

                                       a)

                                       laajan mittausalueen kattavat mittaukset, joissa johtavuusalue kattaa useamman kuin yhden suuruusluokan (esimerkiksi 0,1 mS/m:n ja 5 mS/m:n välisen alueen), laboratoriosovelluksissa käytettäväksi tuntemattomien pitoisuuksien mittaamiseen;

                                       b)

                                       liuosten mittaukset, kun tarvitaan otannan ± 1 prosentin tarkkuutta ja elektrodin suurta syöpymiskestävyyttä jossakin seuraavista tapauksista:

                                                   i)

                                                   liuokset, joiden happamuus on < pH 1;

                                                   ii)

                                                   liuokset, joiden emäksisyys on > pH 13;

                                                   iii)

                                                   syövytysliuokset, jotka sisältävät halogeenikaasua;

                                       c)

                                       yli 100 mS/m:n johtavuuksien mittaukset, jotka on suoritettava kannettavilla välineillä.

                           Päättyy 31. joulukuuta 2025.”


title: Komission delegoitu direktiivi (EU) 2020/361, annettu 17 päivänä joulukuuta 2019, Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen absorptiojäähdytyskoneiden hiiliteräsjäähdytysjärjestelmissä korroosionestoaineena käytettävää kuudenarvoista kromia koskevan poikkeuksen osalta (ETA:n kannalta merkityksellinen teksti)

text:
                  5.3.2020

                  FI

                  Euroopan unionin virallinen lehti

                  L 67/112

         KOMISSION DELEGOITU DIREKTIIVI (EU) 2020/361,
         annettu 17 päivänä joulukuuta 2019,
         Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen absorptiojäähdytyskoneiden hiiliteräsjäähdytysjärjestelmissä korroosionestoaineena käytettävää kuudenarvoista kromia koskevan poikkeuksen osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
         sekä katsoo seuraavaa:

                     (1)

                     Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä mainitun direktiivin liitteessä II lueteltuja vaarallisia aineita. Kyseistä rajoitusta ei sovelleta direktiivin 2011/65/EU liitteessä III lueteltuihin vapautettuihin käyttötarkoituksiin.

                     (2)

                     Sähkö- ja elektroniikkalaitteiden luokat, joihin direktiiviä 2011/65/EU sovelletaan, luetellaan mainitun direktiivin liitteessä I.

                     (3)

                     Kuudenarvoinen kromi on rajoitusten kohteena oleva aine, joka mainitaan direktiivin 2011/65/EU liitteessä II.

                     (4)

                     Poikkeus, joka koskee kuudenarvoisen kromin rajoitettua käyttöä korroosionestoaineena absorptiojäähdytyskoneiden hiiliteräsjäähdytysjärjestelmissä, enintään 0,75 painoprosenttia jäähdytysliuoksessa, jäljempänä ’poikkeus’, sisältyy direktiivin 2011/65/EU liitteeseen III. Poikkeuksen voimassaolon päättymispäivä oli 21 päivä heinäkuuta 2016 luokkien 1–7 ja 10 osalta kyseisen direktiivin 5 artiklan 2 kohdan toisen alakohdan mukaisesti.

                     (5)

                     Komissio vastaanotti poikkeuksen uusimista koskevan hakemuksen, jäljempänä ’uusimispyyntö’, 20 päivänä tammikuuta 2015 eli direktiivin 2011/65/EU 5 artiklan 5 kohdassa säädetyssä määräajassa. Kyseisen säännöksen mukaisesti poikkeus pysyy voimassa uusimispyyntöä koskevan päätöksen tekemiseen asti.

                     (6)

                     Uusimispyynnön arviointiin sisältyi direktiivin 2011/65/EU 5 artiklan 7 kohdan mukaisia sidosryhmien kuulemisia. Kun otetaan huomioon asetuksen (EY) N:o 1907/2006 liitteessä XIV lueteltujen aineiden markkinoille saattamista ja/tai käyttöä koskevista luvista tehdyt komission päätökset (2), arviointi johti päätelmään, että nykyinen poikkeus on luokkien 1–7 ja 10 osalta jaettava kahteen alakohtaan, joiden sanamuoto ilmaisee selkeästi kuudenarvoisen kromin korvaamiseen liittyvän tieteellisen ja teknisen kehityksenkulloisenkin käyttötarkoitustyypin mukaan.

                     (7)

                     Kuudenarvoinen kromi (Cr(VI)) toimii korroosionestoaineena absorptiojäähdytyskoneiden hiiliteräsjäähdytysjärjestelmissä. Sillä muodostetaan teräsputkien sisäpintaan kerros, joka suojaa niitä syövyttävää ammoniakkia sisältävältä jäähdytysliuokselta.

                     (8)

                     Nykyinen poikkeus kattaa sovellukset, joiden ottoteho on vähintään 75 W, ja järjestelmät, jotka toimivat täysin muilla kuin sähkölämmittimillä (matalaa höyrystinlämpötilaa vastaavasti). Kuudenarvoisen kromin korvaaminen tai poistaminen kyseisistä tuotteista on tieteellisesti ja teknisesti mahdoton toteuttaa luotettavien korvaavien aineiden puuttumisen vuoksi. Poikkeus, joka kattaa kyseiset sovellukset, on Euroopan parlamentin ja neuvoston asetuksen (EY) N:o 1907/2006 (3) mukainen eikä näin ollen vaikuta heikentävästi siinä säädettyyn ympäristön- ja terveydensuojeluun.

                     (9)

                     Tämän vuoksi on aiheellista myöntää pyydetty uusiminen sellaisia sovelluksia varten, joissa käytetään korkeita höyrystinlämpötiloja, 21 päivään heinäkuuta 2021 saakka direktiivin 2011/65/EU 4 artiklan 3 kohdan ja 5 artiklan 2 kohdan toisen alakohdan mukaisesti. Ottaen huomioon tulokset, joita on saatu käynnissä olevista ponnisteluista luotettavan korvaavan aineen löytämiseksi, poikkeuksen voimassaololla tuskin on kielteisiä vaikutuksia innovointiin.

                     (10)

                     Niiden sovellusten osalta, joiden ottoteho on alle 75 W (matalaa höyrystinlämpötilaa vastaavasti) ja jotka nykyinen poikkeus kattaa, direktiivin 2011/65/EU 5 artiklan 1 kohdassa säädetyt uusimisen edellytykset eivät enää täyty. Sen vuoksi uusimispyyntö olisi hylättävä. Kyseisen direktiivin 5 artiklan 6 kohdan mukaisesti kyseisiä sovelluksia koskevan poikkeuksen voimassaolon olisi päätyttävä 12 kuukauden kuluttua tämän direktiivin voimaantulopäivästä.

                     (11)

                     Luokkien 8, 9 ja 11 osalta nykyinen poikkeus on edelleen voimassa direktiivin 2011/65/EU 5 artiklan 2 kohdan toisessa alakohdassa vahvistettujen voimassaoloaikojen mukaisesti. Oikeudellisen selvyyden vuoksi voimassaolon päättymispäivät olisi lisättävä mainitun direktiivin liitteeseen III.

                     (12)

                     Sen vuoksi direktiiviä 2011/65/EU olisi muutettava,

               ON HYVÄKSYNYT TÄMÄN DIREKTIIVIN:

            1 artikla
            Muutetaan direktiivin 2011/65/EU liite III tämän direktiivin liitteen mukaisesti.

            2 artikla

               1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä maaliskuuta 2021. Niiden on viipymättä toimitettava nämä säännökset kirjallisina komissiolle.
               Jäsenvaltioiden on sovellettava näitä säännöksiä 1 päivästä huhtikuuta 2021.
               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

               2.   Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.

            3 artikla
            Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            4 artikla
            Tämä direktiivi on osoitettu kaikille jäsenvaltioille.

            Tehty Brysselissä 17 päivänä joulukuuta 2019.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 174, 1.7.2011, s. 88.

            (2)  Yhteenveto Euroopan komission päätöksistä, jotka koskevat kemikaalien rekisteröinnistä, arvioinnista, lupamenettelyistä ja rajoituksista annetun Euroopan parlamentin ja neuvoston asetuksen (EY) N:o 1907/2006 (REACH) liitteessä XIV lueteltujen aineiden markkinoille käyttöön saattamista ja/tai käyttöä koskevia lupia (EUVL C 48, 15.2.2017, s. 9).

            (3)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH) ja Euroopan kemikaaliviraston perustamisesta (EUVL L 396, 30.12.2006, s. 1).

            LIITE
            Korvataan direktiivin 2011/65/EU liitteessä III oleva kohta 9 seuraavasti:

                           ”9

                           Kuudenarvoinen kromi korroosionestoaineena absorptiojäähdytyskoneiden hiiliteräsjäähdytysjärjestelmissä, enintään 0,75 painoprosenttia jäähdytysliuoksessa

                           Koskee luokkia 8, 9 ja 11 ja päättyy:

                                       —

                                       21.7.2021 luokkien 8 ja 9 osalta, lukuun ottamatta in vitro -diagnostiikkaan tarkoitettuja lääkinnällisiä laitteita ja teollisuuden tarkkailu- ja valvontalaitteita;

                                       —

                                       21.7.2023 luokan 8 in vitro -diagnostiikkaan tarkoitettujen lääkinnällisten laitteiden osalta;

                                       —

                                       21.7.2024 luokan 9 teollisuuden tarkkailu- ja valvontalaitteiden sekä luokan 11 osalta.

                           9(a)-I

                           Kuudenarvoinen kromi, enintään 0,75 painoprosenttia jäähdytysliuoksessa, korroosionestoaineena sellaisten absorptiojääkaappien (mukaan lukien minibaarit) hiiliteräsjäähdytysjärjestelmissä, jotka on suunniteltu toimimaan kokonaan tai osittain sähkölämmittimellä ja joiden ottama keskimääräinen sähkön syöttöteho on alle 75 W tasaisissa käyttöolosuhteissa

                           Soveltuu luokkiin 1–7 ja 10 ja päättyy 5 päivänä maaliskuuta 2021.

                           9(a)-II

                           Kuudenarvoinen kromi, enintään 0,75 painoprosenttia jäähdytysliuoksessa, korroosionestoaineena absorptiojääkaappien hiiliteräsjäähdytysjärjestelmissä:

                                       —

                                       koneet, jotka on suunniteltu toimimaan kokonaan tai osittain sähkölämmittimellä ja joiden ottama keskimääräinen sähkön syöttöteho on vähintään 75 W tasaisissa käyttöolosuhteissa;

                                       —

                                       koneet, jotka on suunniteltu toimimaan kokonaan muilla kuin sähkölämmittimellä.

                           Koskee luokkia 1–7 ja 10 ja päättyy 21.7.2021.”


title: Komission delegoitu direktiivi (EU) 2020/362, annettu 17 päivänä joulukuuta 2019, romuajoneuvoista annetun Euroopan parlamentin ja neuvoston direktiivin 2000/53/EY liitteen II muuttamisesta siltä osin kuin kyse on poikkeuksesta, joka koskee kuudenarvoisen kromin käyttöä korroosionestoaineena asuntoautojen absorptiojäähdytyskoneiden hiiliteräsjäähdytysjärjestelmissä (ETA:n kannalta merkityksellinen teksti)

text:
                  5.3.2020

                  FI

                  Euroopan unionin virallinen lehti

                  L 67/116

         KOMISSION DELEGOITU DIREKTIIVI (EU) 2020/362,
         annettu 17 päivänä joulukuuta 2019,
         romuajoneuvoista annetun Euroopan parlamentin ja neuvoston direktiivin 2000/53/EY liitteen II muuttamisesta siltä osin kuin kyse on poikkeuksesta, joka koskee kuudenarvoisen kromin käyttöä korroosionestoaineena asuntoautojen absorptiojäähdytyskoneiden hiiliteräsjäähdytysjärjestelmissä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon romuajoneuvoista 18 päivänä syyskuuta 2000 annetun Euroopan parlamentin ja neuvoston direktiivin 2000/53/EY (1) ja erityisesti sen 4 artiklan 2 kohdan b alakohdan,
         sekä katsoo seuraavaa:

                     (1)

                     Direktiivin 2000/53/EY 4 artiklan 2 kohdan a alakohdan mukaan jäsenvaltioiden on varmistettava, että 1 päivän heinäkuuta 2003 jälkeen markkinoille saatettavien ajoneuvojen materiaalit ja osat eivät sisällä lyijyä, elohopeaa, kadmiumia eikä kuudenarvoista kromia.

                     (2)

                     Direktiivin 2000/53/EY liitteessä II luetellaan ne ajoneuvojen materiaalit ja osat, joihin ei sovelleta direktiivin 4 artiklan 2 kohdan a alakohdassa säädettyä käyttökieltoa. Kuudenarvoisen kromin käyttöä koskevaa poikkeusta 14 olisi muutettava siten, että se olisi sanamuodoltaan yhdenmukainen Euroopan parlamentin ja neuvoston direktiivissä 2011/65/EU (2) ja Euroopan parlamentin ja neuvoston asetuksessa (EY) N:o 1907/2006 (3) säädettyjen kuudenarvoisen kromin käyttöä koskevien vastaavien poikkeusten kanssa.

                     (3)

                     Arvioitaessa poikkeusta 14 tekniikan ja tieteen kehityksen valossa päädyttiin toteamaan, että vaikka saataville onkin tullut sopivia vaihtoehtoisia aineita kuudenarvoisen kromin korvaamiseksi, niitä ei vielä voida käyttää tuotteissa. Odotettavissa on, että kuudenarvoisen kromin käytölle voi olla tulossa sopivia vaihtoehtoja. Sen vuoksi on aiheellista jakaa nykyinen poikkeus kolmeen alakohtaan ja vahvistaa voimassaolon päättymispäivä kahdelle poikkeuksen alakohdalle.

                     (4)

                     Direktiiviä 2000/53/EY olisi näin ollen muutettava,

               ON HYVÄKSYNYT TÄMÄN DIREKTIIVIN:

            1 artikla
            Muutetaan direktiivin 2000/53/EY liite II tämän direktiivin liitteen mukaisesti.

            2 artikla

               1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 5 päivänä huhtikuuta 2020. Niiden on viipymättä toimitettava nämä säännökset kirjallisina komissiolle.
               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.

               2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.

            3 artikla
            Tämä direktiivi tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            4 artikla
            Tämä direktiivi on osoitettu kaikille jäsenvaltioille.

            Tehty Brysselissä 17 päivänä joulukuuta 2019.

                  Komission puolesta

                  Puheenjohtaja

               Ursula VON DER LEYEN

            (1)  EYVL L 269, 21.10.2000, s. 34.

            (2)  Euroopan parlamentin ja neuvoston direktiivi 2011/65/EU, annettu 8 päivänä kesäkuuta 2011, tiettyjen vaarallisten aineiden käytön rajoittamisesta sähkö- ja elektroniikkalaitteissa (EUVL L 174, 1.7.2011, s. 88).

            (3)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

            LIITE
            Korvataan direktiivin 2000/53/EY liitteessä II oleva 14 kohta seuraavasti:

                           ”14. Kuudenarvoinen kromi korroosionestoaineena seuraavien absorptiojäähdytyskoneiden hiiliteräsjäähdytysjärjestelmissä, enintään 0,75 painoprosenttia jäähdytysliuoksessa:

                                       i)

                                       koneet, jotka on suunniteltu toimimaan kokonaan tai osittain sähkölämmittimellä ja joiden ottama keskimääräinen sähkön syöttöteho on alle 75 W tasaisissa käyttöolosuhteissa,

                                       ii)

                                       koneet, jotka on suunniteltu toimimaan kokonaan tai osittain sähkölämmittimellä ja joiden ottama keskimääräinen sähkön syöttöteho on 75 W tai suurempi tasaisissa käyttöolosuhteissa,

                                       iii)

                                       koneet, jotka on suunniteltu toimimaan täysin muulla kuin sähkölämmittimellä.

                           Ennen 1. tammikuuta 2020 tyyppihyväksytyt ajoneuvot ja niiden varaosat
                           Ennen 1. tammikuuta 2026 tyyppihyväksytyt ajoneuvot ja niiden varaosat

                           X”


title: Komission delegoitu direktiivi (EU) 2020/363, annettu 17 joulukuuta 2019, romuajoneuvoista annetun Euroopan parlamentin ja neuvoston direktiivin 2000/53/EY liitteen II muuttamisesta siltä osin kuin kyse on tietyistä lyijyn ja lyijy-yhdisteiden käyttöä osissa koskevista poikkeuksista (ETA:n kannalta merkityksellinen teksti)

text:
                  5.3.2020

                  FI

                  Euroopan unionin virallinen lehti

                  L 67/119

         KOMISSION DELEGOITU DIREKTIIVI (EU) 2020/363,
         annettu 17 joulukuuta 2019,
         romuajoneuvoista annetun Euroopan parlamentin ja neuvoston direktiivin 2000/53/EY liitteen II muuttamisesta siltä osin kuin kyse on tietyistä lyijyn ja lyijy-yhdisteiden käyttöä osissa koskevista poikkeuksista
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon romuajoneuvoista 18 päivänä syyskuuta 2000 annetun Euroopan parlamentin ja neuvoston direktiivin 2000/53/EY (1) ja erityisesti sen 4 artiklan 2 kohdan b alakohdan,
         sekä katsoo seuraavaa:

                     (1)

                     Direktiivin 2000/53/EY 4 artiklan 2 kohdan a alakohdan mukaan jäsenvaltioiden on varmistettava, että 1 päivän heinäkuuta 2003 jälkeen markkinoille saatettavien ajoneuvojen materiaalit ja osat eivät sisällä lyijyä, elohopeaa, kadmiumia eikä kuusiarvoista kromia.

                     (2)

                     Direktiivin 2000/53/EY liitteessä II luetellaan ne ajoneuvojen materiaalit ja osat, joihin ei sovelleta direktiivin 4 artiklan 2 kohdan a alakohdassa säädettyä käyttökieltoa. Liitteen II mukaan poikkeuksia 8 e, 8 f b ja 8 g tarkastellaan uudelleen vuonna 2019. Myös poikkeusta 8 j on arvioitava uudelleen tuoreimpien teknistä ja tieteellistä kehitystä koskevien tietojen valossa.

                     (3)

                     Arvioitaessa poikkeuksia 8 e ja 8 g näiden tietojen valossa päädyttiin siihen, että lyijyn käytölle näiden poikkeusten piiriin kuuluvissa materiaaleissa ja osissa ei tällä hetkellä ole sopivia vaihtoehtoja. Sen vuoksi olisi vahvistettava päivämäärä näistä poikkeuksista tehtävälle uudelle arvioinnille. Poikkeusta 8 g olisi kuitenkin täsmennettävä siten, että sen soveltamisalaa kavennetaan. Jotta autoteollisuudella olisi aikaa mukautua näihin muutoksiin, olisi poikkeuksen 8 g nykyistä soveltamisalaa sovellettava edelleen ennen 1 päivää lokakuuta 2022 tyyppihyväksyttyjen ajoneuvojen osalta ja poikkeuksen kapeampaa soveltamisalaa kyseisestä päivämäärästä lähtien tyyppihyväksyttyjen ajoneuvojen osalta.

                     (4)

                     Poikkeuksen 8 f b arvioinnissa päädyttiin toteamaan, että lyijyn käyttöä kyseisen poikkeuksen piiriin kuuluvissa käyttötarkoituksissa ei pitäisi jatkaa, koska lyijyn käytölle on näissä käyttötarkoituksissa vaihtoehtoja.

                     (5)

                     Arvioitaessa poikkeusta 8 j, jolla sallitaan lyijyn käyttö laminoidussa lasissa oleviin juotoksiin käytettävissä juotteissa, päädyttiin toteamaan, että joissakin käyttötarkoituksissa on olemassa vaihtoehtoja lyijyn käytölle laminoidussa lasissa olevia juotoksia varten käytettävissä juotteissa. On kuitenkin joitakin lasilevyjä ja käyttötarkoituksia, joiden osalta ei ole varmaa, että lyijyn käytölle olisi tällä hetkellä sopivia vaihtoehtoja. Sen vuoksi on aiheellista vahvistaa uusi, suppeampi poikkeus 8 k, jota sovelletaan näihin lasilevyihin ja käyttötarkoituksiin.

                     (6)

                     Poikkeus 8 j koskee vain ajoneuvoja, jotka on tyyppihyväksytty ennen 1 päivää tammikuuta 2020. Jotta voidaan varmistaa, että lyijyn käyttö sallitaan poikkeuksen nojalla edelleen niiden lasilevyjen ja käyttötarkoitusten tapauksessa, joissa ei ole varmaa, että lyijyn käytölle olisi tällä hetkellä sopivia vaihtoehtoja, on aiheellista, että uutta poikkeusta 8 k sovelletaan mahdollisimman pian. Sen vuoksi tämän direktiivin olisi tultava voimaan kiireellisesti.

                     (7)

                     Direktiiviä 2000/53/EY olisi näin ollen muutettava,

               ON HYVÄKSYNYT TÄMÄN DIREKTIIVIN:

            1 artikla
            Muutetaan direktiivin 2000/53/EY liite II tämän direktiivin liitteen mukaisesti.

            2 artikla

               1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 5 päivänä huhtikuuta 2020. Niiden on viipymättä toimitettava nämä säännökset kirjallisina komissiolle.
               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.

               2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.

            3 artikla
            Tämä direktiivi tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            4 artikla
            Tämä direktiivi on osoitettu kaikille jäsenvaltioille.

            Tehty Brysselissä 17 joulukuuta 2019.

                  Komission puolesta

                  Puheenjohtaja

               Ursula VON DER LEYEN

            (1)  EYVL L 269, 21.10.2000, s. 34.

            LIITE
            Muutetaan direktiivin 2000/53/EY liite II seuraavasti:

                        1)

                        Korvataan kohta 8 e seuraavasti:

                                    ”8. e) Lyijy korkeiden sulamislämpötilojen juotoksissa (lyijyperustaiset seokset, jotka sisältävät lyijyä vähintään 85 painoprosenttia)

                                    (2)

                                    X”

                        2)

                        Korvataan kohta 8 f b seuraavasti:

                                    ”8. f) b) Lyijy compliant pin -tyyppisissä nastaliitinjärjestelmissä, muualla kuin ajoneuvojen johdinsarjojen liittimien kytkentäalueella

                                    Ennen 1. tammikuuta 2024 tyyppihyväksytyt ajoneuvot ja niiden varaosat

                                    X”

                        3)

                        Korvataan kohta 8 g seuraavasti:

                                    ”8. g) i) Lyijy juotoksissa, joilla mahdollistetaan toimiva sähköliitos puolijohdepalan ja alustan välillä integroitujen piirien kääntösiru- eli flip chip -tekniikassa|

                                    Ennen 1. lokakuuta 2022 tyyppihyväksytyt ajoneuvot ja niiden varaosat

                                    X

                                    8. g) ii) Lyijy juotoksissa, joilla mahdollistetaan toimiva sähköliitos puolijohdepalan ja alustan välillä integroitujen piirien kääntösiru- eli flip chip -tekniikassa, kun sähköliitäntä koostuu jostakin seuraavista:

                                                i)

                                                puolijohdeteknologian solmupiste, joka on vähintään 90 nm,

                                                ii)

                                                yksi puolijohdepala, jonka koko on vähintään, 300 mm2 missä tahansa puolijohdeteknologian solmupisteessä,

                                                iii)

                                                pinotut puolijohdepalaryhmät, joissa yksi puolijohdepala on vähintään 300 mm2 tai piivälittäjä vähintään 300 mm2.

                                    (2)
                                    1. lokakuuta 2022 ja sen jälkeen tyyppihyväksytyt ajoneuvot ja niiden varaosat

                                    X”

                        4)

                        Lisätään kohta 8 k seuraavasti:

                                    ”8. k) Lämmityslaitteiden juotteet, joissa kuumennusvirta seinämäpaksuudeltaan enintään 2,1 mm olevien laminoitujen lasien yksittäisten levyjen juotosliitosta kohti on 0,5 A tai suurempi. Tämä poikkeus ei koske välikerrospolymeeriin upotettuihin liittimiin käytettäviä juotoksia.

                                    Ennen 1. tammikuuta 2024 tyyppihyväksytyt ajoneuvot ja niiden varaosat

                                    X(4)”


title: Komission delegoitu direktiivi (EU) 2020/364, annettu 17 päivänä joulukuuta 2019, Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tieteen ja tekniikan kehitykseen tietyissä säteilyä kestävissä videokameraputkissa käytettyä kadmiumia koskevan poikkeuksen osalta (ETA:n kannalta merkityksellinen teksti)

text:
                  5.3.2020

                  FI

                  Euroopan unionin virallinen lehti

                  L 67/122

         KOMISSION DELEGOITU DIREKTIIVI (EU) 2020/364,
         annettu 17 päivänä joulukuuta 2019,
         Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tieteen ja tekniikan kehitykseen tietyissä säteilyä kestävissä videokameraputkissa käytettyä kadmiumia koskevan poikkeuksen osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
         sekä katsoo seuraavaa:

                     (1)

                     Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä mainitun direktiivin liitteessä II lueteltuja vaarallisia aineita. Kyseistä rajoitusta ei sovelleta tiettyihin poikkeuksen piiriin kuuluviin käyttötarkoituksiin, jotka koskevat lääkinnällisiä laitteita ja tarkkailu- ja valvontalaitteita ja jotka luetellaan kyseisen direktiivin liitteessä IV.

                     (2)

                     Sähkö- ja elektroniikkalaitteiden eri luokat, joihin direktiiviä 2011/65/EU sovelletaan, luetellaan mainitun direktiivin liitteessä I.

                     (3)

                     Kadmium on rajoitusten kohteena oleva aine, joka mainitaan direktiivin 2011/65/EU liitteessä II.

                     (4)

                     Komissio vastaanotti 3 päivänä joulukuuta 2015 direktiivin 2011/65/EU 5 artiklan 3 kohdan mukaisesti laaditun hakemuksen, joka koskee uuden poikkeuksen sisällyttämistä direktiivin 2011/65/EU liitteeseen IV siltä osin kuin on kyse kadmiumin käytöstä tietyissä säteilyä kestävissä videokameraputkissa, jäljempänä ’pyydetty poikkeus’.

                     (5)

                     Pyydetyn poikkeuksen arviointiin sisältyi direktiivin 2011/65/EU 5 artiklan 7 kohdan mukainen sidosryhmien kuuleminen.

                     (6)

                     Kadmium on välttämätön videokameraputkissa, jotta saavutetaan ydinvoimaloiden ja ydinjätteen jälleenkäsittelylaitosten kaltaisissa korkean säteilyaltistuksen ympäristöissä toimivien videokameroiden tyydyttävä säteilytoleranssi ja optinen suorituskyky.

                     (7)

                     Markkinoilla ei tällä hetkellä ole kadmiumia sisältämättömiä vaihtoehtoja, joilla olisi tarvittava optinen suorituskyky ja riittävä säteilynkestävyys.

                     (8)

                     Kadmiumin korvaaminen tietyissä videokameraputkissa tai sen poistaminen niistä on tieteellisesti ja teknisesti mahdoton toteuttaa vaihtoehtojen puuttumisen vuoksi. Poikkeus on Euroopan parlamentin ja neuvoston asetuksen (EY) N:o 1907/2006 (2) mukainen eikä näin ollen vaikuta heikentävästi siinä säädettyyn ympäristön- ja terveydensuojeluun.

                     (9)

                     Näin ollen on aiheellista myöntää pyydetty poikkeus sisällyttämällä sen piiriin kuuluvat käyttötarkoitukset direktiivin 2011/65/EU liitteeseen IV luokkaan 9 kuuluvien sähkö- ja elektroniikkalaitteiden osalta.

                     (10)

                     Pyydetty poikkeus olisi myönnettävä seitsemäksi vuodeksi alkaen 5 päivästä maaliskuuta 2020 direktiivin 2011/65/EU 5 artiklan 2 kohdan ensimmäisen alakohdan mukaisesti. Ottaen huomioon tulokset, joita on saatu käynnissä olevista ponnisteluista luotettavan korvaavan aineen löytämiseksi, poikkeuksen voimassaololla tuskin on kielteisiä vaikutuksia innovointiin.

                     (11)

                     Sen vuoksi direktiiviä 2011/65/EU olisi muutettava,

               ON HYVÄKSYNYT TÄMÄN DIREKTIIVIN:

            1 artikla
            Muutetaan direktiivin 2011/65/EU liite IV tämän direktiivin liitteen mukaisesti.

            2 artikla

               1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä elokuuta 2020. Niiden on viipymättä toimitettava nämä säännökset kirjallisina komissiolle.
               Jäsenvaltioiden on sovellettava näitä säännöksiä 1 päivästä syyskuuta 2020.
               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

               2.   Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.

            3 artikla
            Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            4 artikla
            Tämä direktiivi on osoitettu kaikille jäsenvaltioille.

            Tehty Brysselissä 17 päivänä joulukuuta 2019.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 174, 1.7.2011, s. 88.

            (2)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH) ja Euroopan kemikaaliviraston perustamisesta (EUVL L 396, 30.12.2006, s. 1).

            LIITE
            Lisätään direktiivin 2011/65/EU liitteeseen IV 44 kohta seuraavasti:

                           ”44.

                           Kadmium säteilyä kestävissä videokameraputkissa, jotka on suunniteltu sellaisia kameroita varten, joiden keskiosan resoluutio on suurempi kuin 450 TV-juovaa ja joita käytetään ympäristöissä, jossa ionisoivalle säteilylle altistuminen ylittää 100 Gy/h ja kokonaisannos ylittää 100 kGy.

                           Koskee luokkaa 9. Päättyy 31 päivänä maaliskuuta 2027.”


title: Komission delegoitu direktiivi (EU) 2020/365, annettu 17 päivänä joulukuuta 2019, Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen siltä osin kuin on kyse tietyissä käsikäyttöisissä polttomoottoreissa käytettävien juotosten ja liitäntöjen pintojen sisältämää lyijyä koskevasta poikkeuksesta (ETA:n kannalta merkityksellinen teksti)

text:
                  5.3.2020

                  FI

                  Euroopan unionin virallinen lehti

                  L 67/125

         KOMISSION DELEGOITU DIREKTIIVI (EU) 2020/365,
         annettu 17 päivänä joulukuuta 2019,
         Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen siltä osin kuin on kyse tietyissä käsikäyttöisissä polttomoottoreissa käytettävien juotosten ja liitäntöjen pintojen sisältämää lyijyä koskevasta poikkeuksesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
         sekä katsoo seuraavaa:

                     (1)

                     Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä mainitun direktiivin liitteessä II lueteltuja vaarallisia aineita. Kyseistä rajoitusta ei sovelleta direktiivin 2011/65/EU liitteessä III lueteltuihin vapautettuihin käyttötarkoituksiin.

                     (2)

                     Sähkö- ja elektroniikkalaitteiden luokat, joihin direktiiviä 2011/65/EU sovelletaan, luetellaan mainitun direktiivin liitteessä I.

                     (3)

                     Lyijy on rajoitusten kohteena oleva aine, joka mainitaan direktiivin 2011/65/EU liitteessä II.

                     (4)

                     Delegoidulla direktiivillä (EU) 2014/72/EU (2) komissio myönsi poikkeuksen, joka koskee lyijyn käyttöä sellaisten sähkö- ja elektroniikkakomponenttien juotoksissa ja liitäntöjen pinnoissa sekä sellaisten painettujen piirilevyjen pinnoissa, joita käytetään sytytysmoduuleissa ja muissa moottorien sähköisissä ja elektronisissa ohjausjärjestelmissä ja jotka teknisistä syistä on asennettava suoraan käsikäyttöisten polttomoottoreiden kampikammioon tai sylinteriin (Euroopan parlamentin ja neuvoston direktiivin 97/68/EY (3) luokat SH:1, SH:2 ja SH:3), jäljempänä ’vapautus’, sisällyttämällä kyseiset käyttötarkoitukset direktiivin 2011/65/EU liitteeseen III. Kyseinen poikkeuksen voimassaolon oli määrä päättyä luokkien 1–7 ja 10 osalta 31 päivänä joulukuuta 2018 mainitun direktiivin 5 artiklan 2 kohdan toisen alakohdan mukaisesti.

                     (5)

                     Komissio vastaanotti luokkien 6 ja 11 osalta poikkeuksen uusimista koskevan hakemuksen, jäljempänä ’uusimispyyntö’, 30 päivänä kesäkuuta 2017 eli direktiivin 2011/65/EU 5 artiklan 5 kohdassa vahvistetussa määräajassa. Kyseisen säännöksen mukaan poikkeus pysyy voimassa, kunnes uusimispyynnöstä on tehty päätös.

                     (6)

                     Uusimispyynnön arviointiin sisältyi direktiivin 2011/65/EU 5 artiklan 7 kohdan mukainen sidosryhmien kuuleminen.

                     (7)

                     Lyijyä käytetään usein seosaineena juotosmateriaalissa sulamispisteen kontrolloimiseksi. Vaihtoehtoisia materiaaleja on onnistuneesti testattu rajoitetun aineen korvaamiseksi. Tarvitaan kuitenkin lisäaikaa, jotta voidaan vahvistaa lyijyttömien tuotteiden luotettavuus.

                     (8)

                     Markkinoilla ei tällä hetkellä ole saatavilla lyijyttömiä vaihtoehtoja, jotka tarjoaisivat riittävän luotettavuuden käyttötarkoituksissa, jotka poikkeus kattaa.

                     (9)

                     Lyijyn korvaaminen tietyissä käsikäyttöisissä polttomoottoreissa tai lyijyn poistaminen niistä on tällä hetkellä tieteellisesti ja teknisesti mahdoton toteuttaa luotettavien vaihtoehtojen puuttumisen vuoksi. Siksi on aiheellista uusia poikkeus. Poikkeuksen uusiminen on Euroopan parlamentin ja neuvoston asetuksen (EY) N:o 1907/2006 (4) mukainen eikä näin ollen vaikuta heikentävästi siinä säädettyyn ympäristön- ja terveydensuojeluun.

                     (10)

                     Poikkeus olisi luokkien 1–7, 10 ja 11 osalta uusittava 31 päivään maaliskuuta 2022 saakka direktiivin 2011/65/EU 4 artiklan 3 kohdan ja 5 artiklan 2 kohdan ensimmäisen alakohdan mukaisesti. Ottaen huomioon tulokset, joita on saatu käynnissä olevista ponnisteluista luotettavan korvaavan aineen löytämiseksi, poikkeuksen voimassaololla tuskin on kielteisiä vaikutuksia innovointiin.

                     (11)

                     Luokkien 8 ja 9 osalta nykyinen poikkeus on edelleen voimassa direktiivin 2011/65/EU 5 artiklan 2 kohdan toisessa alakohdassa vahvistettujen voimassaoloaikojen mukaisesti. Oikeudellisen selkeyden vuoksi voimassaolon päättymispäivät olisi täsmennettävä mainitun direktiivin liitteessä III.

                     (12)

                     Direktiiviä 2011/65/EU olisi sen vuoksi muutettava,

               ON HYVÄKSYNYT TÄMÄN DIREKTIIVIN:

            1 artikla
            Muutetaan direktiivin 2011/65/EU liite III tämän direktiivin liitteen mukaisesti.

            2 artikla

               1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä maaliskuuta 2021. Niiden on viipymättä toimitettava nämä säännökset kirjallisina komissiolle.
               Jäsenvaltioiden on sovellettava näitä säännöksiä viimeistään 1 päivästä huhtikuuta 2021.
               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

               2.   Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.

            3 artikla
            Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            4 artikla
            Tämä direktiivi on osoitettu kaikille jäsenvaltioille.

            Tehty Brysselissä 17 päivänä joulukuuta 2019.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 174, 1.7.2011, s. 88.

            (2)  Komission delegoitu direktiivi 2014/72/EU, annettu 13 päivänä maaliskuuta 2014, Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tekniikan kehitykseen sen poikkeuksen osalta, joka koskee lyijyä sellaisten sähkö- ja elektroniikkakomponenttien juotoksissa ja liitäntöjen pinnoissa sekä sellaisten painettujen piirilevyjen pinnoissa, joita käytetään sytytysmoduuleissa ja muissa moottorien sähköisissä ja elektronisissa ohjausjärjestelmissä (EUVL L 148, 20.5.2014, s. 78).

            (3)  Euroopan parlamentin ja neuvoston direktiivi 97/68/EY, annettu 16 päivänä joulukuuta 1997, liikkuviin työkoneisiin asennettavien polttomoottoreiden kaasu- ja hiukkaspäästöjen torjuntatoimenpiteitä koskevan jäsenvaltioiden lainsäädännön lähentämisestä (EYVL L 59, 27.2.1998, s. 1). Direktiivi 97/68/EY on kumottu liikkuviin työkoneisiin tarkoitettujen polttomoottoreiden kaasu- ja hiukkaspäästöjen raja-arvoihin ja tyyppihyväksyntään liittyvistä vaatimuksista, asetusten (EU) N:o 1024/2012 ja (EU) N:o 167/2013 muuttamisesta ja direktiivin 97/68/EY muuttamisesta ja kumoamisesta 14 päivänä syyskuuta 2016 annetulla Euroopan parlamentin ja neuvoston asetuksella (EU) 2016/1628 (EUVL L 252, 16.9.2016, s. 53).

            (4)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH) ja Euroopan kemikaaliviraston perustamisesta (EUVL L 396, 30.12.2006, s. 1).

            LIITE
            Korvataan direktiivin 2011/65/EU liitteessä III oleva kohta 41 seuraavasti:

                           ”41

                           Lyijy sellaisten sähkö- ja elektroniikkakomponenttien juotoksissa ja liitäntöjen pinnoissa sekä sellaisten painettujen piirilevyjen pinnoissa, joita käytetään sytytysmoduuleissa ja muissa moottorien sähköisissä ja elektronisissa ohjausjärjestelmissä ja jotka teknisistä syistä on asennettava suoraan käsikäyttöisten polttomoottoreiden kampikammioon tai sylinteriin (Euroopan parlamentin ja neuvoston direktiivin 97/68/EY (*1) luokat SH:1, SH:2 ja SH:3)

                           Koskee kaikkia luokkia ja päättyy:

                                       —

                                       31.3.2022 luokkien 1–7, 10 ja 11 osalta;

                                       —

                                       21.7.2021 luokkien 8 ja 9 osalta, lukuun ottamatta in vitro ‐diagnostiikkaan tarkoitettuja lääkinnällisiä laitteita ja teollisuuden tarkkailu- ja valvontalaitteita;

                                       —

                                       21.7.2023 luokan 8 in vitro ‐diagnostiikkaan tarkoitettujen lääkinnällisten laitteiden osalta;

                                       —

                                       21.7.2024 luokan 9 teollisuuden tarkkailu- ja valvontalaitteiden osalta.

               (*1)  Euroopan parlamentin ja neuvoston direktiivi 97/68/EY, annettu 16 päivänä joulukuuta 1997, liikkuviin työkoneisiin asennettavien polttomoottoreiden kaasu- ja hiukkaspäästöjen torjuntatoimenpiteitä koskevan jäsenvaltioiden lainsäädännön lähentämisestä (EYVL L 59, 27.2.1998, s. 1).”


title: Komission delegoitu direktiivi (EU) 2020/366, annettu 17 päivänä joulukuuta 2019, Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tieteen ja tekniikan kehitykseen sen poikkeuksen osalta, joka koskee lyijyä termaalisena stabiloivana aineena polyvinyylikloridissa, jota käytetään tietyissä in vitro -diagnostiikkaan tarkoitetuissa lääkinnällisissä laitteissa veren ja muiden kehon nesteiden ja kehon kaasujen analyyseja varten (ETA:n kannalta merkityksellinen teksti)

text:
                  5.3.2020

                  FI

                  Euroopan unionin virallinen lehti

                  L 67/129

         KOMISSION DELEGOITU DIREKTIIVI (EU) 2020/366,
         annettu 17 päivänä joulukuuta 2019,
         Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tieteen ja tekniikan kehitykseen sen poikkeuksen osalta, joka koskee lyijyä termaalisena stabiloivana aineena polyvinyylikloridissa, jota käytetään tietyissä in vitro -diagnostiikkaan tarkoitetuissa lääkinnällisissä laitteissa veren ja muiden kehon nesteiden ja kehon kaasujen analyyseja varten
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
         sekä katsoo seuraavaa:

                     (1)

                     Direktiivin 2011/65/EU 4 artiklan 1 kohdassa edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä mainitun direktiivin liitteessä II lueteltuja vaarallisia aineita. Kyseistä rajoitusta ei sovelleta tiettyihin poikkeuksen piiriin kuuluviin käyttötarkoituksiin, jotka koskevat lääkinnällisiä laitteita ja tarkkailu- ja valvontalaitteita ja jotka luetellaan kyseisen direktiivin liitteessä IV.

                     (2)

                     Sähkö- ja elektroniikkalaitteiden eri luokat, joihin direktiiviä 2011/65/EU sovelletaan, luetellaan mainitun direktiivin liitteessä I.

                     (3)

                     Lyijy on rajoitusten kohteena oleva aine, joka mainitaan direktiivin 2011/65/EU liitteessä II.

                     (4)

                     Komissio myönsi delegoidulla direktiivillä (EU) 2015/573 (2) poikkeuksen, joka koskee lyijyn käyttöä termaalisena stabiloivana aineena polyvinyylikloridissa, jota käytetään perusmateriaalina amperometrisissä, potentiometrisissä ja konduktometrisissä elektrokemiallisissa sensoreissa, joita käytetään in vitro -diagnostiikkaan tarkoitetuissa lääkinnällisissä laitteissa veren ja muiden kehon nesteiden ja kehon kaasujen analyyseja varten, jäljempänä ’poikkeus’, sisällyttämällä tämän käyttötarkoituksen direktiivin 2011/65/EU liitteeseen IV. Kyseisen direktiivin 5 artiklan 2 kohdan kolmannen alakohdan mukaisesti poikkeuksen voimassaolon oli määrä päättyä 31 päivänä joulukuuta 2018.

                     (5)

                     Komissio vastaanotti poikkeuksen uusimista koskevan hakemuksen, jäljempänä ’uusimista koskeva hakemus’, 25 päivänä toukokuuta 2017 eli direktiivin 2011/65/EU 5 artiklan 5 kohdassa säädetyssä määräajassa. Tämän säännöksen mukaan poikkeus on voimassa siihen asti, kun on tehty päätös uusimista koskevasta hakemuksesta.

                     (6)

                     Uusimista koskevan hakemuksen arviointiin sisältyi direktiivin 2011/65/EU 5 artiklan 7 kohdan mukainen sidosryhmien kuuleminen.

                     (7)

                     Lyijy asianomaisten in vitro -diagnostiikkaan tarkoitettujen lääkinnällisten laitteiden (verianalysaattorit) PVC-sensorikortissa parantaa sensorin suorituskykyä, mikä on tarpeen tuotejulkaisuissa ilmoitetun laitteen optimaalisen suorituskyvyn saavuttamiseksi analyyttisen luotettavuuden kannalta ja siten Euroopan parlamentin ja neuvoston direktiivissä 98/79/EY (3) asetettujen vaatimusten täyttämiseksi.

                     (8)

                     Vaikka lyijyttömiä tekniikoita on saatavilla markkinoilla joitakin muiden valmistajien analysaattoreita varten, tämän uusimista koskevan hakemuksen kohteena olevan käyttötarkoituksen tapauksessa korvaavien aineiden luotettavuustestaus vaatii lisäaikaa.

                     (9)

                     Jos vapautusta ei jatketa, voidaan odottaa, että yhteensä 157 kilon lyijymäärän saattaminen unionin markkinoille vältetään. Samanaikaisesti on kuitenkin tarpeen korvata koko diagnostinen laite, minkä odotetaan johtavan siihen, että sähkö- ja elektroniikkalaiteromua syntyy ennenaikaisesti 112 000 kiloa. Lisäksi kyseisiä laitteita käyttäville terveydenhoitopalvelujen tarjoajille aiheutuisi merkittäviä sosioekonomisia vaikutuksia.

                     (10)

                     Poikkeus ei vaikuta heikentävästi Euroopan parlamentin ja neuvoston asetuksen (EY) N:o 1907/2006 (4) mukaiseen ympäristön- ja terveydensuojeluun. Kun otetaan huomioon asetuksessa (EY) N:o 1907/2006 säädetty lyijyä PVC:ssä koskeva rajoitusmenettely, poikkeus olisi myönnettävä kahden vuoden mittaiseksi lyhyeksi ajanjaksoksi, jotta varmistetaan täydellinen yhdenmukaisuus kyseisen asetuksen kanssa sen jälkeen, kun asianomainen rajoitusmenettely on saatu päätökseen.

                     (11)

                     Sen vuoksi on aiheellista hyväksyä poikkeuksen uusiminen.

                     (12)

                     Poikkeus koskee luokan 8 sähkö- ja elektroniikkalaitteita, joihin direktiiviä 2011/65/EU sovelletaan, ja se olisi uusittava kahdeksi vuodeksi alkaen 5 päivästä maaliskuuta 2020 direktiivin 2011/65/EU 5 artiklan 2 kohdan kolmannen alakohdan mukaisesti. Ottaen huomioon tulokset, joita on saatu käynnissä olevista ponnisteluista luotettavan korvaavan aineen löytämiseksi, poikkeuksen voimassaololla tuskin on kielteisiä vaikutuksia innovointiin.

                     (13)

                     Sen vuoksi direktiiviä 2011/65/EU olisi muutettava,

               ON HYVÄKSYNYT TÄMÄN DIREKTIIVIN:

            1 artikla
            Muutetaan direktiivin 2011/65/EU liite IV tämän direktiivin liitteen mukaisesti.

            2 artikla

               1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä maaliskuuta 2021. Niiden on viipymättä toimitettava nämä säännökset kirjallisina komissiolle.
               Jäsenvaltioiden on sovellettava näitä säännöksiä 1 päivästä huhtikuuta 2021.
               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

               2.   Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.

            3 artikla
            Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            4 artikla
            Tämä direktiivi on osoitettu kaikille jäsenvaltioille.

            Tehty Brysselissä 17 päivänä joulukuuta 2019.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 174, 1.7.2011, s. 88.

            (2)  Komission delegoitu direktiivi (EU) 2015/573, annettu 30 päivänä tammikuuta 2015, Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee lyijyä in vitro -diagnostiikkaan tarkoitettujen lääkinnällisten laitteiden polyvinyylikloridisensoreissa (EUVL L 94, 10.4.2015, s. 4).

            (3)  Euroopan parlamentin ja neuvoston direktiivi 98/79/EY, annettu 27 päivänä lokakuuta 1998, in vitro-diagnostiikkaan tarkoitetuista lääkinnällisistä laitteista (EYVL L 331, 7.12.1998, s. 1).

            (4)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH) ja Euroopan kemikaaliviraston perustamisesta (EUVL L 396, 30.12.2006, s. 1).

            LIITE
            Korvataan direktiivin 2011/65/EU liitteessä IV oleva 41 kohta seuraavasti:

                           ”41.

                           Lyijy termaalisena stabiloivana aineena polyvinyylikloridissa, jota käytetään perusmateriaalina amperometrisissä, potentiometrisissä ja konduktometrisissä elektrokemiallisissa sensoreissa, joita käytetään in vitro -diagnostiikkaan tarkoitetuissa lääkinnällisissä laitteissa veren, kehon nesteiden ja kehon kaasujen analyyseja varten.

                           Päättyy 31 päivänä maaliskuuta 2022.”